Diana Șoșoacă, un caz clinic în cinci 
pași 

Vineri, 19 ianuarie 

Diana lovanovici-Șoșoacă: 

„LUNI, 22 IANUARIE 2024, ORA 12:00, SESIUNE 
EXTRAORDINARA SENAT PT SOLICITĂRILE FERMIERILOR SI 
TRANSPORTATORILOR, ASTFEL CUM AM SOLICITAT! MITING 
APROBAT IN FATA PARLAMENTULUI EXACT IN TIMPUL 
SESIUNII! IEȘIȚI ÎN STRADĂ!” 


Sâmbătă, 20 ianuarie 

Diana lovanovici-Șoșoacă: 

„TRIMITETI URGENT NUMERELE DE ÎNMATRICULARE ALE 
TRACTOARELOR SI CAPETELOR TRACTOR, NUME, PRENUME, 
NR TELEFON AL SOFERILOR CARE VIN IN PIATA CONSTITUTIEI 
LA ADRESA DE MAIL protestfermieri(Qyahoo.com si zilele in 
care veniţi 21, 22, 23 ianuarie 2024" 


Sâmbătă, 21 ianuarie, mai pe seară, când nu se anunţase 
decât un tractor și vreo 5 persoane 

Diana lovanovici-Șoșoacă: 

„EU NU SUNT ORGANIZATORUL, DAR VOCEA MEA CONTEAZĂ 
MITING FERMIERI ȘI TRANSPORTATORI PIAȚA CONSTITUȚIEI 
BUCUREȘTI 21, 22, 23 IANUARIE 2024" 


Duminică, 21 ianuarie, pe seară, când la miting se 
prezentaseră 5 persoane și un tractor 

Diana lovanovici-Șoșoacă: 

„MINCIUNILE SERVICIILOR! S.0.S. ROMÂNIA SI DIANA 
ȘOȘOACĂ NU AU NICIO LEGATURA CU MITINGUL SI NU SI-A 
SCOS MEMBRII IN STRADĂ! MINCIUNI MIZERABILE LA 
ADRESA DIANEI ȘOȘOACĂ SI S.O.S.ROMÂNIA DIN PARTEA TV 
ASERVITE GUVERNULUI! ASA ATI MANIPULAT SI IN 
PLANDEMIE! LA PUȘCĂRIE CU VOI!" 


Duminică, 21 ianuarie, și mai pe seară, către avocatul Bogdan 
Petre, cel care a obţinut autorizaţia pentru Mitingul SOS- 
Șoșoacă-Fermieri- Transportatori 

Diana lovanovici-Șoșoacă: 

„Mi-ai cauzat un prejudiciu incomensurabil de imagine. Nu-ţi 
aprob cererea de adeziune la SOS." 


CRITICII 


Șoșoacă ia 4000 € pe lună de la stat 

Salariul senatoarei independente Diana Șoșoacă, 
organizatoarea din umbră a singurelor proteste ale fermierilor 
și camionagiilor autorizate de către primarul municipiului 
București, Nicușor Dan, pentru a fi desfășurate în București, l-a 
depășit cu aproape 70% pe cel de când activa în privat ca șefă 
de scară de bloc și avocat. 


De când a intrat în politică și a fost aleasă pe listele partidului 
AUR în 2020, Șoșoacă a încasat numai de la Senat 141.000 
Euro . Acestea fiind singurele ei venituri declarate. 


În mod paradoxal și ironic, ultimele venituri încasate de Diana 
Șoșoacă înainte să devină parlamentar au fost extrem de 
modeste: în decembrie 2020, în ultima lună înainte să devină 
parlamentar, a avut venituri de 529 de lei de la Asociaţia de 
Proprietari a unui bloc din București, de pe strada Opanez, 
construit în perioada comunistă, unde deţine un apartament 
de 90 de metri pătrați. 


In postura de avocat , Diana Șoșoacă , a avut, in patru ani de 
activitate, venituri cu aproape 50% mai mici decât în postura 
de senator în mai puţin de trei ani de prezenţă în Parlament . 


